NaiveNeuron/SloPal huggingface dataset:
Hort, Milan, podpredseda NR SR (2011-02-03):
Ďakujem pekne, môžete sa vrátiť na svoje miesto. Otázka č. 5 je adresovaná opäť ministrovi zahraničných vecí Slovenskej republiky Mikulášovi Dzurindovi a je od pána poslanca Richarda Oravca. „Pripravuje ministerstvo zahraničných vecí Slovenskej republiky zvýšenie počtu miest, kde je možné žiadať o poskytnutie víz pre návštevníkov z Ruska, Ukrajiny vzhľadom k veľkosti týchto krajín a počtu obyvateľstva?“ Pán minister, nech sa páči, môžete odpovedať na uvedenú otázku.
P. Hrušovský, predseda NR SR: (2005-09-22):
Prajem vám príjemnú dobrú chuť. (Prerušenie rokovania o 12.06 hodine.) (Pokračovanie rokovania o 14.02 hodine.) Druhý deň rokovania 50. schôdze Národnej rady Slovenskej republiky 22. septembra 2005 o 14.02 hodine
Kučera, Karol, poslanec NR SR (2022-03-24):
Ďakujem pekne, pán predsedajúci. Mne sa veľmi páči teda, že toľko kolegov sa zapája do tej diskusie. Naozaj je to plodné. Vidíme, že to súvisí s viacerými témami, a ja som vďačný, že sa otvárajú tieto témy všetky. Ale ja by som sa možno vrátil na chvíľku ešte, čo možno až tak nebolo úplne povedané, ešte doplnil trošku tu význam aj tejto novely a možno by som začal tak úplne jednoducho, že v materskej škole vidíme, že tie malé deti majú dostatok pohybu, sú každý deň vonku, dokonca tá pani učiteľka potrebuje ich trošku zničiť, samozrejme, aby jej možno zaspali potom tie decká a nevyvádzali tam. Takže vidíme tam ten, toho pohybu je pomerne dosť a naozaj ten najväčší rozdiel je v tom, že dojde to dieťa potom do prvej triedy základnej školy, kde teda sadne do tej lavice a zrazu má len dve hodiny telesnej výchovy do týždňa a tam vlastne nastáva ten problém, že naozaj aj keď teda nemáme tam týchto špecialistov a túto úlohu prebrali vlastne pani učiteľky, ktoré, samozrejme, častokrát to robia veľmi dobre, tak ako Majka povedala, ale, samozrejme, sú tam nejaké nedostatky a vedeli by sme to nejakým spôsobom zlepšiť túto situáciu. A nielen tú kvalitu, ale treba myslieť aj na tú kvantitu práve, a preto si myslíme, že tá tretia hodina telesnej výchovy je veľmi potrebná, lebo pre veľa detí je vlastne toto jediný pohyb. Hovorí sa o 30 % detí, že to je jediný pohyb detí na hodinách telesnej výchovy, čo, samozrejme, znovu treba zlepšiť, o čo sa treba snažiť. Ale proste takýto je stav. No a aby som nadviazal teda na tú novelu, čo som chcel, tak, samozrejme, tým, že budeme zvyšovať tú kvantitu, aj tak potrebujeme to nejak personálne vlastne zabezpečiť. To znamená, že... a už som hovoril, že ten stav nie je ideálny, takže táto novela vlastne pomáha tomu, aj tomu stavu, keď sa nám podarí každého dobrého športovca, bývalého samozrejme, s pedagogickým vzdelaním dostať na tieto hodiny, tak to bude len výhra a, samozrejme, by som chcel týmto aj pozdraviť vlastne združenie telocvikárov, ktorí nám dali námet na túto novelu. Takže si myslím, že sa to podarilo a, samozrejme, tým, že aj opozícia sa ukazuje, že akože podporuje túto myšlienku, tak za to veľká vďaka. Ešte potom by som sa poďakoval možno v záverečnom slove viacej. To je asi všetko, čo som chcel, samozrejme, povedať k tomuto. Ďakujem.
Martvoň, Anton, poslanec NR SR (2015-05-19):
Ďakujem pekne za slovo. Je to trošku úsmevné pozerať, ako kedysi najväčší kamaráti teraz predsedovi opozičnej strany len preto, že si prejavil svoj názor a bojuje za svoju stranu a myslí si, že má svojho dobrého kandidáta, ako mu nakladajú, zvlášť, keď tu dávajú argumenty kolegovia pánovi Frešovi, vo vzťahu, že jeho kandidát je starý, 66 či 67 rokov, i keď napriek tomu, že ešte prednedávnom uvažovalo KDH, že navrhne pána Macha, ktorý má 64 rokov, to im už starý nebol. No ale tak, to je to úsmevné. Čo chcem ale povedať, je to, že ja som si všimol, že tu, v tejto opozícii je taká zvláštna, také zvláštne videnie sveta. Pán Poliačik to krásne povedal, že šachovnica je biela alebo čierna. Čiže oni to vidia všetko tak čierno-bielo. Dokázal to aj pán Lipšic, ktorý tu spomínal Trnku, pritom ho v roku 2004 volil za generálneho prokurátora, zvlášť keď bol navrhnutý ako opozičný kandidát, keď bol prvýkrát. Čiže čo tým chcem povedať, je to, že opozícia len preto, že niekto si dal demokratický svoj názor, či už to bol pán Kuffa, pán Frešo alebo pán Kvasnička, sú schopní tých ľudí tu zaživa upáliť len preto, že si myslia, že ich kandidát je lepší a že majú svoj názor. A tu verejnosť, občania vidia, aká je fakt demokracia v opozícii a čoho je opozícia medzi sebou schopná. Robíte tu, vážená opozícia, kabaret. Toľko z mojej strany.
Laurenčík, Milan, podpredseda NR SR (2022-03-23):
Ďakujem, pán minister. Prosím, zaujmite miesto pre navrhovateľov. Ja teraz dám slovo poverenému členovi výboru pre pôdohospodárstvo a životné prostredie pánovi poslancovi Martinovi Feckovi, aby uviedol návrh výboru a súčasne ho prosím, aby podal informáciu o výsledku prerokovania návrhov vo výbore. Nech sa páči.
Huba, Mikuláš, poslanec NR SR (2014-11-09):
Ďakujem pekne za slovo. Ja len takú voľnú analógiu si dovolím, opäť historickú, na margo tej masovej voličskej podpory. Nebudem celkom korektný, podobne ako ty si sa priznal, že nie je v akejsi analógii celkom korektný. A pripomeniem, že ešte 17. novembra 1989 mala podľa výsledkov z predchádzajúcich volieb 99,9-percentú podporu v slovenskej spoločnosti istá Komunistická strana Slovenska. A keď sme niekoľko dní po 17. novembri hľadali niekoho z predstaviteľov tejto strany, ktorá o sebe rada vyhlasovala, a mala to aj v ústave, že je vedúcou silou spoločnosti a hegemónom a podobne, niekoho, kto by túto takmer stopercentne podporovanú politickú silu spoločnosti zastupoval v prvom otvorenom televíznom dialógu so zástupcami verejnosti, čuduj sa svete, nenašiel sa nikto. Nakoniec museli vedenie tejto supersilnej strany zastupovať dvaja riaditelia veľkých podnikov a nakoniec sa k nim obetavo pripojil Peter Weiss, ktorý ale v tom čase nemal, pokiaľ si pamätám, žiadnu kľúčovú funkciu v Komunistickej strane, tú získal až neskôr. Takže toľko k tomu, ako sa ten hegemón môže pomerne rýchlo zmeniť na silu, ktorej predstaviteľa je problém nájsť. A v tom vidím trošku aj analógiu dnešnú, že máme tu takúto dominantnú silu spoločnosti, celé dva dni tu hovoríme o jej najvyššom predstaviteľovi a ten najvyšší predstaviteľ sa kdesi prepadol, podobne ako tí predstavitelia Komunistickej strany pred tými 25 rokmi. Ďakujem.
Viskupič, Marián, poslanec NR SR (2020-06-03):
Ďakujem za slovo, pán predsedajúci. Ctené kolegyne, kolegovia, dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu zákona. Predmetný vládny návrh bol doručený poslancom Národnej rady Slovenskej republiky s tým, že vláda požiadala prerokovať tento vládny návrh zákona prostredníctvom skráteného legislatívneho konania. Predseda NR SR posúdil uvedený návrh podľa § 70 ods. 1 zákona NR SR o rokovacom poriadku a podľa legislatívnych pravidiel a zaradil ho na rokovanie 8. schôdze Národnej rady Slovenskej republiky. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor NR SR pre financie a rozpočet a Ústavnoprávny výbor NR SR. Za gestorský výbor navrhujem Výbor NR SR pre financie a rozpočet. Zároveň odporúčam, aby výbory uvedený návrh prerokovali ihneď. Pán predsedajúci, prosím, otvorte rozpravu k uvedenému návrhu zákona. Ďakujem.
Kalivoda, Peter, poslanec NR SR (2023-11-22):
Ďakujem pekne, pán predsedajúci, za slovo. Ja by som chcel v prvom rade oceniť kultivovaný prejav pani poslankyne Bittó Cigánikovej a je vidieť, že naozaj pokiaľ sa v tomto parlamente hovorí odborne, k odborným veciam a hovoria k nim odborníci, tak vie aj tá diskusia byť taká, aká by v slovenskom parlamente podľa mňa byť mala, tak ako ju očakávajú aj všetci občania Slovenskej republiky. Takže naozaj to musím oceniť. Myslím si, že tam bolo aj celkom niekoľko celkom zaujímavých myšlienok a tak ako poznáme aj našu pani ministerku Zuzku Dolinkovú, ktorá je rovnako veľmi konštruktívny človek na svojom mieste, tak predpokladám, že nájdete a nájdeme v mnohých veciach v rámci tohto parlamentu konsenzus. Ďakujem pekne.
Laurenčík, Milan, podpredseda NR SR (2021-09-29):
Prosím, zaznamenajte túto zmenu. Ďakujem. Nech sa páči, pán poslanec Podmanický, máte slovo.
Mikulec, Roman, minister vnútra SR (2022-11-29):
Ďakujem pekne, pán predsedajúci. Vážené dámy poslankyne, vážení páni poslanci, predloženým návrhom zákona sa rozširuje pôsobnosť Ministerstva vnútra Slovenskej republiky na účel zlepšenia ochrany, podpory a pomoci obetiam kriminality a inej protispoločenskej činnosti, ktorú bude ministerstvo vykonávať prostredníctvom zriaďovaných informačných kancelárií pre obete. Návrhom zákona sa zároveň naplnia záväzky vyplývajúce z národného projektu, na základe ktorého sú informačné kancelárie pre obete zriadené už od roku 2018, pričom návrhom zákona dôjde k ich legislatívnemu ukotveniu. Služby poskytované informačnými kanceláriami pre obete majú predovšetkým informačný charakter a poskytujú obetiam vhodné usmernenia na pomoc pri riešení ich nepriaznivej situácie. Vzhľadom na nevyhnutnosť občianskej dostupnosti informačných kancelárií pre obete navrhuje sa zriadiť ich sídla spravidla v okresných úradoch, v sídlach krajov, pričom sa ponecháva možnosť zriadiť informačné kancelárie aj na iných miestach, reagujúc na aktuálne potreby spoločnosti. Úpravou zákona sa taktiež navrhujú úpravy vyplývajúce z aplikačnej praxe. Vážené pani poslankyne, vážení páni poslanci, dovoľujem si vás požiadať o prerokovanie a podporu predloženého vládneho návrhu zákona. Ďakujem.
Mičovský, Ján, poslanec NR SR (2022-10-21):
Ďakujem za slovo, vážený pán podpredseda. Vážené kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, ktorý je pod tlačou 1257. Predkladám informáciu k predloženému návrhu zákona, ktorý spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Vážený pán podpredseda, ďakujem, skončil som.
Paška, Pavol, predseda NR SR (2014-10-21):
(Hlasovanie.) 138 prítomných, 88 za, 7 proti, 43 sa zdržalo. Tieto body sme schválili.
Senko, Ján, poslanec NR SR (2010-10-20):
Pán podpredseda, prosím, dajte hlasovať o tom, že sa Národná rada uzniesla prerokovať predložený návrh zákona v druhom čítaní.
Ľ. Kaník, minister práce, sociálnych vecí a rodiny SR: (2004-06-24):
Predloženým návrhom zákona sa upravuje vyplatenie jednorazového príspevku v sume 1 000 korún poberateľovi dôchodku priznaného podľa všeobecných predpisov o sociálnom poistení  a vyplácaného Sociálnou poisťovňou alebo príslušným orgánom sociálneho zabezpečenia silového rezortu. Náklady na úhradu jednorazového príspevku vyplatí Sociálna poisťovňa a štátny rozpočet. Náklady na úhradu jednorazového príspevku poberateľovi sociálneho dôchodku budú financované zo štátneho rozpočtu. Predloženým návrhom sa súčasne dopĺňa zákon o životnom minime tak, aby jednorazový príspevok bol príjmom,  ktorý sa nezapočítava na účely určenia súm životného minima, to je aj na určenie sumy dávky v hmotnej núdzi. Celkové náklady na túto operáciu...
Dostál, Ondrej, poslanec NR SR (2018-06-25):
K tomuto návrhu zákona prebehla zlúčená rozprava s predchádzajúcim ústavným zákonom. Dajte, prosím, hlasovať, pán predsedajúci, o tom, že Národná rada prerokuje návrh zákona v druhom čítaní.
Bagačka, Michal, poslanec NR SR (2013-03-19):
Pán predseda, dajte hlasovať o druhom pozmeňujúcom návrhu pani poslankyne Lucie Žitňanskej. (Hlasovanie.) 136 prítomných, 132 za, 1 proti, 4 sa zdržali, 1 nehlasoval. Návrh sme schválili.
Hort, Milan, podpredseda NR SR (2011-06-29):
Ďakujem. Chcem sa spýtať pána spravodajcu, či sa chce vyjadriť k rozprave? (Reakcia spravodajcu.) Nie. Prerušujem rokovanie o tomto bode programu. A v súlade so schváleným programom nasleduje prvé čítanie o vládnom návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov . Vládny návrh zákona je pod tlačou 376, návrh na jeho pridelenie na prerokovanie výborom máte v rozhodnutí č. 379. Vítam na rokovaní Národnej rady ministra hospodárstva pána Juraja Miškova a žiadam ho, aby vládny návrh zákona uviedol. Nech sa páči.
Zmajkovičová, Renáta, podpredsedníčka NR SR (2013-06-19):
Pán poslanec Blanár.
Prostredník, Ondrej, poslanec NR SR (2023-12-19):
Ďakujem, pán predsedajúci. Tamara, ďakujem veľmi pekne za tvoj príspevok. Veľmi dobrým spôsobom si poukázala na to, že treba si položiť otázku, či na to, aby sme chránili našu prírodu, potrebujeme samostatné ministerstvo. Dobre si hovorila o prírodnom turizme, veľmi pekne ďakujem za to, že si nám priblížila tento pojem. To, čo mňa veľmi zaujalo, bola tvoja myšlienka príroda spája . A žiada sa mi dodať, že ničenie prírody rozdeľuje. A chcel by som túto chvíľu využiť na to, aby som poukázal na jeden dlh, ktorý asi máme v našej kultúre, ktorú radi označujeme ako kresťanská kultúra. Je to problém nahliadania kresťanskej teológie na životné prostredie. Ide o to, že dlhé stáročia boli kresťanské kultúry po celom svete formované učením, ktoré sa v latinčine nazýva ako dominium terrae, teda to vnímanie, že človek ako pán stvorenstva má k dispozícii celú prírodu, má z nej ťažiť, má ju ovládať, a väčšinou teda toto učenie viedlo ľudí k tomu, aby prírodu vnímali ako čosi, čo im je k dispozícii a z čoho majú ťažiť. Až v 60. rokoch sa tento kurz začal otáčať aj v samotnej kresťanskej teológii a dnes máme množstvo teologických prác, ktoré hovoria o tom, aké je dôležité chrániť prírodu. Ekológia a teológia veľmi úzko spolupracujú a myslím si, že to je niečo, na čo by sme sa mali zamerať aj u nás na Slovensku. Ďakujem.
Sulík, Richard, podpredseda vlády a minister hospodárstva SR (2022-06-16):
Dobrý deň prajem, dámy a páni, dobrý deň prajem, pán Kéry. Vážený pán poslanec, dovoľte mi prečítať otázku, ktorú pripravilo ministerstvo zahraničných vecí. (Reakcia z pléna.) Odpoveď, tak. Ale dávate pozor, to je dobre. Vážený pán poslanec, predpokladám, že máte na mysli médiami široko komentované, ale nedávno zverejnené vyjadrenie pápeža Františka v rozhovore s desiatkou šéfredaktorov jezuitských časopisov z európskych krajín, ktorých prijal na audiencii ešte v máji tohto roka. Samotný text rozhovoru bol uverejnený aj v slovenskom znení len v týchto dňoch a publikovaný ústredným vatikánskym spravodajským portálom Vatikán News až 15. júna, to je včera. Preto je veľmi dôležité si rozhovor s pápežom Františkom prečítať celý, a tak pri posudzovaní jednej z najvýznamnejších osobností a morálnych autorít súčasného sveta nevychádzať len z mediálnych tituliek. Práve k hlbokému zamysleniu a podstatne širšej analýze celej dnešnej tragickej vojnovej reality nás totiž pápež František aj nabáda. Pápež František, tak ako po celý čas svojho pontifikátu, aj v tomto rozhovore skutočne dramaticky apeluje na celé ľudské spoločenstvo, aby vnímalo tragédie vojen vo svojej komplexnosti. Upriamuje pozornosť na vojny, ktoré sa vedú po celom svete, a pripomína nám aj často svetovou verejnou mienkou zabudnuté konflikty v niektorých častiach Afriky, Ázie napr., alebo aj Ázie. Pápež František ľudstvo skutočne dramaticky varuje slovami „svet je vo vojne“, a to je niečo, čo by nás malo prinútiť zamyslieť sa. Citujúc jeho slová z rozhovoru: „Čo sa to deje s ľudstvom, ktoré postihli tri svetové vojny v priebehu jedného storočia?“ Vnímajúc dramatickú situáciu na Ukrajine, pápež František hovorí, že to, čo vidíme, je brutalita a krutosť, s akou túto vojnu vedú jednotky, spravidla žoldnierske, ktoré využívajú Rusi. A pokračuje, že zatiaľ čo vidíme brutalitu, krutosť ruských vojsk, nesmieme zabúdať na problémy, ktoré sú v pozadí, a musíme sa pokúsiť vyriešiť ich. A tu môžeme len plne súhlasiť s touto skutočne mimoriadne významnou osobnosťou našej éry, že je nevyhnutné vnímať túto vojnu a jej dopady komplexne a pokúsiť sa ju všetkými silami zastaviť. Ale všetkým nám je jasné, kto tú vojnu začal. Opäť slovami Svätého Otca: „Rusi si mysleli, že všetko sa skončí do týždňa, ale prepočítali sa. Našli odvážny národ, ľud, ktorý zápasí o prežitie a ktorý má za sebou históriu plnú zápasov.“ Toľkoto odpoveď.
V. Palko, minister vnútra SR: (2005-05-19):
Na záver by som chcel vyjadriť presvedčenie, že prijatie predloženej novely zákona napomôže nielen štátnym orgánom konávajúcim podľa tohto zákona, ale aj účastníkom týchto konaní. Ďakujem za pozornosť.
Laššáková, Jana, podpredsedníčka NR SR (2015-09-25):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či má niekto záujem vystúpiť v rozprave ústne. Nie je tomu tak. Vyhlasujem rozpravu za skončenú a prerušujeme rokovanie o tomto bode programu. Podľa schváleného programu pristúpime k druhému čítaniu o vládnom návrhu zákona, ktorým sa mení a dopĺňa zákon Slovenskej národnej rady č. 323/1992 Z. z. o notároch a notárskej činnosti (Notársky poriadok) v znení neskorších predpisov a ktorým sa menia a dopĺňajú niektoré zákony . Vládny návrh zákon je uverejnený ako tlač 1558. Správa výboru má tlač 1558a. Opäť prosím ministra spravodlivosti Slovenskej republiky Tomáša Boreca, aby vládny návrh zákona odôvodnil. Nech sa páči, pán minister.
Hrnčiar, Andrej, podpredseda NR SR (2018-03-26):
Pani poslankyňa Petrík.
Paška, Pavol, predseda NR SR (2013-05-23):
Pán poslanec Duchoň.
Muňko, Dušan, poslanec NR SR (2023-05-05):
Chcel by som poďakovať, že vôbec tieto zákony boli nakoniec prijaté a že sme mohli o nich hovoriť. Musím ale na druhej strane povedať, že o týchto zákonoch sa malo hovoriť dávno, minulý rok v septembri, kedy sme predkladali tieto návrhy. Nie je tu žiadna politika, treba si uvedomiť vážnu situáciu, že na Slovensku je na hranici chudoby 1,5 milióna ľudí, to je 700-tisíc dôchodcov, ktorí nemajú priemerný dôchodok. To je 600-tisíc ľudí, ktorí sa pohybujú s minimálnou mzdou, to sú invalidní dôchodcovia, to sú matky, ktoré sú samé s jedn... proste slobodné matky. To sú ľudia, ktorí sú na hranici chudoby. Páni, zlyhali ste na celej čiare! Nakoniec to potvrdili aj vaši poslanci, ktorí tu povedali, či to bol pán Kuriak, či to bol, či to boli ďalší. Čiže tá, o tejto téme sme mali ďaleko skorej hovoriť. Nakoniec tu ukázal okrúhly stôl, povedali to predsa ľudia, ktorí s to... v tejto brandži pracujú. Priatelia, zlyhali sme všetci, či koalícia, aj opozícia, pretože sme nespravili pre tých ľudí nič. Je to naša hanba!
Maďarič, Marek, poslanec NR SR (2010-09-09):
Ďakujem za slovo, pán predsedajúci. Pán poslanec Rafaj, chcem poznamenať k vášmu vystúpeniu, že o tomto návrhu na odvolanie členov Rozhlasovej rady rokujeme v tejto chvíli s veľkým rizikom procesného pochybenia, čím dávame aj potenciálne odvolaným členom Rozhlasovej rady zase do rúk argument, aby spochybnili prípadné teoretické odvolanie, pretože návrh na odvolanie členov Rozhlasovej rady má právo dať výbor na základe parlamentnej tlače, ktorú výbor neschválil. Čiže sa domnievam, pani poslankyňa, že by bolo naozaj bez rizika a spochybnenia tejto otázky treba presunúť tento bod na ďalšiu schôdzu parlamentu. Nechápem, prečo chcete lámať cez koleno, možno aj rokovaním výboru pre kultúru a médiá, spôsobenú procesnú chybu. A som toho istého názoru, inak ako to aj povedal pán poslanec Rafaj.
Šeliga, Juraj, podpredseda NR SR (2020-04-22):
Veľmi pekne ďakujem. Uzatváram možnosť sa prihlásiť s reakciou. (Potlesk.) Na vystúpenie pána podpredsedu Národnej rady sedem pánov poslancov. Pán poslanec Taraba, nech sa páči.
P. Paška, predseda NR SR: (2008-12-04):
Vyhlasujem rozpravu za skončenú a prerušujem rokovanie o tomto bode. Ešte požiadam pána ministra Ľubomíra Vážneho, aby v druhom a treťom čítaní uviedol návrh na vyslovenie súhlasu Národnej rady Slovenskej republiky s mnohostrannou Dohodou medzi Albánskou republikou, Bosnou a Hercegovinou, Bulharskou republikou a ostatnými štátmi a Misiou Organizácie Spojených národov pre dočasnú správu v Kosove . Je to tlač 831. (Návrh na vyslovenie súhlasu Národnej rady Slovenskej republiky s mnohostrannou Dohodou medzi Albánskou republikou, Bosnou a Hercegovinou, Bulharskou republikou, Chorvátskou republikou, Európskym spoločenstvom a jeho členskými štátmi, Islandskou republikou, Bývalou juhoslovanskou republikou Macedónsko, Nórskym kráľovstvom, Srbskom a Čiernou Horou, Rumunskom a Misiou Organizácie Spojených národov pre dočasnú správu v Kosove o vytvorení Spoločného európskeho leteckého priestoru (ECCA).)
Vašečka, Richard, poslanec NR SR (2018-06-19):
Ďakujem za slovo. V prípade určitej polemiky medzi dvoma vystupujúcimi chcem povedať, že mi bolo snáď bližšie stanovisko prvého vystupujúceho pána poslanca Grendela. Samozrejme, súhlasím aj s pánom poslancom Beblavým, ktorý aktuálne vystupoval v tom, že naša účasť v európskom spoločenstve vytvára určité rámce a potom sa musia držať aj naši politickí predstavitelia bez ohľadu na to, kto je pri vláde, v určitých hraniciach. To hodnotím ako pozitívum a to môže byť pozitívum aj tejto právnej úpravy. S čím nesúhlasím, resp. chcel by som vyjadriť k tomu svoj názor, je prirovnávanie Európskej únie k Spojeným štátom americkým, sú tu viaceré také náznaky, niekedy nechcené, niekedy si myslím, že aj úmyselné, kde sa posúva Európa alebo Európska únia do nejakej pozície federácie, kde naozaj sa Slovensko a ďalšie štáty stavajú nejakými, nejakou Západnou Virgíniou alebo Alabamou, v horšom prípade okresom, kde by už naozaj slovenské nejaké zákony alebo vôľa občanov bola výrazne obmedzená. Tak to sa mi, samozrejme, nezdá. A tak isto aj v prípade tejto Európskej prokuratúry, tiež som taký, by som povedal, opatrný a nemám nejakú bezmedznú dôveru v európske inštitúcie, napríklad to ukázal aj rozsudok Súdneho dvora Európskej únie vo veci Coman, kde tiež podľa mňa európska inštitúcia určitým spôsobom sa dotýka národnej identity, konkrétne vo veci manželstva. To znamená, je dobré, že o týchto veciach diskutujeme, treba z môjho pohľadu byť opatrný a zastávať záujmy Slovenska, jeho občanov a rešpektovať vôľu voličov na Slovensku. Ďakujem.
Grendel, Gábor, podpredseda NR SR (2022-10-05):
Dávam slovo spoločnému spravodajcovi z výboru pre hospodárske záležitosti pánovi poslancovi Petrovi Vonsovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Hrnčiar, Andrej, podpredseda NR SR (2018-12-04):
Takže vyhlasujem rozpravu za skončenú. Chce niekto zaujať stanovisko? Nie je tomu tak. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov v znení zákona č. 177/2018 Z. z. a ktorým sa menia a dopĺňajú niektoré zákony. Vládny návrh zákona je pod tlačou 1134, spoločná správa výborov má tlač 1134a. Nech sa páči, pán podpredseda vlády, máte slovo, aby ste vládny návrh zákona odôvodnili. (Rokovanie o vládnom návrhu zákona, ktorým sa mení a dopĺňa zákon č. 357/2015 Z. z. o finančnej kontrole a audite a o zmene a doplnení niektorých zákonov v znení zákona č. 177/2018 Z. z. a ktorým sa menia a dopĺňajú niektoré zákony , tlač 1134.)
Muňko, Dušan, poslanec NR SR (2023-03-22):
Pán poslanec, tento zákon nie že je zlý, tento zákon je dobrý. Vytýkať nám, že sme za ten, to, čo tu teraz predo mnou povedal pán Kuffa, že sme stavebný zákon, keď ho Počiatek ako minister pripravoval aj s Palkom, že sme ho vtedy nepretlačili. Aby sme si povedali na rovinu, tento zákon je maximálne potrebný a my ho podporíme. Viete prečo? Ja nebudem teraz sa tu, ja nebudem robiť politiku, že čo ste robili za tie tri rok z hľadiska pretláčania vašich nezmyslov. Ja som presvedčený, že nová vláda, ktorá dojte, tá sa vysporiada s tým veľmi rýchlo, že na prvej schôdzi to, čo jej nebude vyhovovať, zruší. To, čo spravil predsa Dzurinda pri druhom svojom funkčnom období. Ale tento zákon je viete prečo potrebný? Pretože konečne odstráni hŕbu anarchie, ktorá je na samosprávach proste a dávno, keď raz schválený územný plán, načo mám robiť ešte raz územné konanie, stavebné konanie a proste tie isté vyjadrovačky. A nehovoriac o tom, že tie vyjadrovačky robím päťkrát, alebo som ich robil osemkrát niekedy. A nedopracoval som sa k veciam. Som rád, pán podpredseda, že ste tento zákon predložili a to ešte pokiaľ sa týka aj pozemkovej reformy. Veď u nás z hľadiska toho, že platí staré uhorské právo, my nemáme vysporiadané pozemky, prakticky pozemkový fond dávno mal prísť so zmenou zákona pokiaľ sa týka éčkových parciel, ktoré robia obrovský problém pri stavebnom povolení. Za 20 m2	nie sme schopní, pretože to musíte vysporiadať. Aj vám to bude robiť, každému to robí problém pri čerpaní štrukturálnych fondov. My ešte prídeme v druhom čítaní s tým, aby pozemkový fond éčkové parcely predal. Či to je diaľničnej alebo predal samospráve, alebo predal mestám, to je jedno komu. Ale konečne to treba začať riešiť.
B. Bugár, podpredseda NR SR: (2004-12-14):
M. Maxon, poslanec: Ďakujem pekne za slovo. Ja v žiadnom prípade nechcem zľahčovať vážnosť tejto situácie, ale, pani kolegyňa, naozaj ste pánovi ministrovi aj napriek vašej veľkej snahe pomôcť nepomohli. Vy ste sa dokonca zamýšľali nad tým, že pokiaľ by si mal vybrať medzi mimomanželským vzťahom a nezaplatením odvodov, takže asi bolo lepšie, že nezaplatí odvody, lebo mal istú perspektívu, že sa možno stane ministrom a že tie odvody, pardon, to penále mu potom bude odpustené, ale dámy a páni, ten...
M. Kotian, poslanec: (2010-03-10):
Pochopiteľne, spomínali ste tam aj, čo sa týka osadenia tabule Kollára v Maďarsku na nejakom dome. Viete, ja v tomto smere problém nevidím. Ja vidím problém v tom, že my nemáme ani právo dať na dôstojné miesto súsošie Cyrila a Metoda, patrónov Európy, v Komárne. Veď my máme problém osadzovanie takýchto súsoší a tabúľ priamo na južnom Slovensku. Veď toto je tá podstatná vec. A boli v tomto parlamente a boli v tejto snemovni zákony, ktoré toto mohli odstrániť. Ja sa pýtam, kde boli zástupcovia, resp. poslanci Smeru, keď sa o tomto rozhodovalo. Ďalej sa pýtam, ako je možné, že na juhu celého Slovenska je v každej obci turul. Veď vták turul, to je štátny symbol Maďarska. A tento symbol vznikol práve vtedy, keď bola okupácia Slovenska ako takého, územia Slovanov. Prosím vás, ja neviem, kde je jeden takýto štát na svete ako je náš, kde my máme trpieť symboly, turulov, okupácie na vlastnom území, vo vlastnom štáte. Prosím vás, to je nehoráznosť najvyššieho stupňa. Aj v tomto smere by sme už mali konečne konať, aj v tomto smere by mali konať... (Vystúpenie prerušené časomerom.)
Kotleba, Marian, poslanec NR SR (2021-06-16):
Ďakujem všetkým kolegom za faktické poznámky. Rasťo Schlosár, tebe ďakujem za doplnenie, naozaj z časových dôvodov som už nestihol spomenúť laxný prístup pod vedením pána ministra Mikulca pri riešení kriminality v cigánskych osadách a to, že tam dochádza k zhoršovaniu kriminality z mesiaca na mesiac, to jednoducho všetci ľudia, ktorí v okolí týchto osád žijú, zažívajú veľmi smutným a tragickým spôsobom na svojich životoch a skutočne čakali, že dôjde k nejakému posunu k lepšiemu, pretože bolo to aj súčasťou programového vyhlásenia vlády, a ten posun je radikálny aj k horšiemu. No a, pán poslanec Baránik, vy mi stojíte za extra spomienku, pretože vy, keď niečo poviete, to je, to sa musí zapisovať. Vy ste sa stali symbolom právneho bezvedomia na Slovensku. Vy ste hanba nielen strany Sloboda a Solidarita, pán poslanec Baránik, vy ste výsmech právnického vzdelania. Vy ste dehonestácia advokátskej profesie. Vy ste proste chodiaca hanba, pán poslanec. A ja si vždy doslova užívam vaše faktické poznámky, lebo to je, to je normálne balada na dušu, keď človek ako vy sa pokúša spraviť alebo povedať niečo inteligentné. Takže ďakujem pekne, pán poslanec Baránik, myslím, že ste pobavili nielen mňa, ale aj celé Slovensko.
Číž, Miroslav, podpredseda NR SR (2015-12-01):
Ďakujem pekne, pán poslanec, za uvedenie tohto návrhu zákona. Registrujem aj prihlášku navrhovateľa do rozpravy. Teraz mi dovoľte, kolegyne, kolegovia, prerušiť rokovanie o tomto bode programu s tým, že ak budeme ďalej pokračovať v rokovaní o tomto bode, vystúpi pani poslankyňa Žitňanská so spravodajskou správou ako spravodajkyňa gestorského výboru. A teraz mi dovoľte vyhlásiť trojminútovú prestávku, po ktorej pristúpime k hlasovaniu o prerokovaných bodoch programu. (Trojminútová prestávka.) (Po prestávke.)
V. Veteška, podpredseda NR SR: (2007-01-30):
Pokračujeme prvým čítaním o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a o zmene niektorých zákonov (tlač 181). Rozhodnutie o pridelení výborom č. 182. Prosím ministra hospodárstva pána Jahnátka, aby uviedol vládny návrh zákona.
Galko, Ľubomír, poslanec NR SR (2014-03-21):
Ďakujem pekne. Štefan, rešpektujem tvoj názor, povedal si, že nebudeš voliť kandidáta, ktorý je podozrivý podľa tvojho názoru z nejakého prepojenia na scientologickú cirkev a prípadne z toho, že klamal. Ale chcem sa ťa spýtať, či budeš voliť kandidáta, ktorý je vážne podozrivý, že zarobil vlastnou hlavou 40 mil. a podvodným spôsobom vybudoval stranu SMER, ktorá ovláda celé Slovensko. Chcem sa ťa spýtať, či budeš voliť kandidáta, ktorý je vážne podozrivý, že chodil do konšpiračného bytu, kde predal občanov Slovenskej republiky doslova za misu šošovice. A poviem ti ešte jeden argument, Štefan, ktorý musím povedať. Napriek tomu, že konanie, toto dané konanie dotyčnému nezazlievam a nevyčítam, lebo ja som liberál. Ale ty si to načal. Štefan, ja ťa žiadam, aby si sa vyjadril k tomu, či budeš, alebo nebudeš voliť politika, u ktorého je vážne podozrenie, že podvádza svoju manželku so svojou vlastnou sekretárkou. A médiá ho pri tom prichytili. Chcem ťa požiadať, Štefan, aby si odpovedal na túto otázku. Sám seba si označil za človeka, ktorý dokáže prekonať svoj strach a ktorý dokáže ukázať, že je odvážny. Takže očakávam tvoju odpoveď. V opačnom prípade bolo tvoje vystúpenie neúprimné a nekorektné. Ďakujem pekne.
Zemanová, Anna, poslankyňa NR SR (2018-12-03):
Ďakujem pekne za doplnenie. Ja chcem ešte jednu poznámku dať, že v rámci spoločnej poľnohospodárskej politiky, kde sa hovorí o nejakých reguláciách cien, sú len dve komodity, ktoré je možné aj z týchto prostriedkov nejako dofinancovávať priamou podporu, a to je mlieko a ovocie a zelenina pre školské zariadenia. Že toto sú jediné dve veci, kde je možné v rámci potravín takýmto spôsobom cenovo regulovať, a určite nie takou tou, plošným zavedením nejakej, obmedzenia marže.
M. Číž, podpredseda NR SR: (2007-12-06):
Vážené kolegyne, kolegovia, je 12.02 hodín. Je zrejmé, že nie je možné ukončiť teraz tento bod programu. Takže musím prerušiť rokovanie o tomto bode programu. Budeme pokračovať po hodine otázok a odpovediach na interpelácie a interpeláciách ďalej v tomto bode programu s tým, že chcem oznámiť, že písomne sa prihlásil v mene poslaneckého klubu KDH pán poslanec Lipšic, potom otvoríme možnosť prihlásiť sa do rozpravy ústne. Príjemný obed. (Prerušenie rokovania o 12.03 hodine.) (Pokračovanie rokovania o 14.04 hodine.) Siedmy deň rokovania 16. schôdze Národnej rady Slovenskej republiky 6. decembra 2007 o 14.04 hodine
Kremský, Peter, poslanec NR SR (2022-12-21):
Takže ešte raz. Fascinuje ma, že strana SaS holou hruďou obhajuje záujmy Slovnaftu, firmy, za ktorou je človek prepojený na jej sponzora, ale napríklad čiastočne štátna firma Eustream, ktorá je obrovským zdrojom peňazí pre štátny rozpočet, na ktorú tu ideme uvaliť daň za rúru, to znamená za to, že vlastní potrubia, aj keby cez tie potrubia nešiel žiadny plyn, ak by zajtra Rusi zavreli kohútik a cez tento plynovod by netiekol žiadny plyn, tak táto firma Eustream túto daň musí platiť. Sú to obrovské peniaze. Sú to stovky miliónov eur. A to, čo som tu počul, že prečo pre rok 2023 sa teda Slovnaft zdaňovať zatiaľ nebude, ale podľa mňa definitívne nebude, je to, že je neisté, ako to bude, aká bude situácia, aké budú mať zisky a tak ďalej, no, samozrejme, ak ich tie zisky nebudú mať, tak nebudú platiť žiadnu daň. Ak tá cena ropy bude taká, že na ňu nebudú dostávať zľavu, tak to nie je aktuálne. Ak tá situácia bude zlá, tak jednoducho zdanenie žiadne nebude. Ale na druhej strane som si takmer na 100 %, možno že aj viac ako na 100 % istý, že keď tu budeme prerokovávať zákon o dani z osobitnej stavby, ktorý postihuje práve tento Eustream, ktorý bude musieť tú daň platiť aj keby nič netieklo tým plynovodom, tak tu nevystúpi nikto zo SaS, aby sa proti tomu postavil. Nikto si tu nebude odhaľovať holú hruď a bojovať za to, že to je neseriózne a neférové túto firmu zdaňovať. Som si tým takmer na 100 % istý. A veľmi by ma prekvapilo, ak by to bolo inak. Skúsme si všetci nielen tu v tejto sále, ale i mimo nej položiť otázku, prečo to tak je. Pretože to, ako svet funguje, sa nedá pochopiť z toho, čo ľudia hovoria, ale z toho, čo robia. A to, čo robíme dnes, je niečo, čo súvisí s pozadím, ktoré je za tým. A prečo to tak je, odpoveď na túto otázku je vysvetlením toho, prečo takto fungujeme, prečo možno padla vláda, prečo dnes tu musíme riešiť takéto veci. Skúsme sa nad tým všetci zamyslieť. Ďakujem. (Potlesk.)
Danko, Andrej, predseda NR SR (2018-03-23):
Pán predseda Madej.
Halák, Róbert, poslanec NR SR (2021-09-17):
Ďakujem za slovo. Andrej, ďakujem veľmi pekne za tvoju, za tvoje slová v rozprave. Prednedávnom tu bol Svätý Otec a ten povedal krásne vety. Povedal ich mnoho, ale vieme, aký je on bojovník za slabších, za tých najzraniteľnejších a toto je presne o tom. Čiže nebudem teraz reagovať na Juraja, ale nebolo to mierené ničím takým, čím tu vystupoval Juraj, ale vrátim sa ešte k Andrejovi, že ďakujem a ja som tak isto toho názoru a podporím, podporím túto dobrú vec. Ďakujem pekne.
Blanár, Juraj, podpredseda NR SR (2021-07-02):
Pán spravodajca Jaroslav Karahuta, nech sa páči.
Simon, Zsolt, poslanec NR SR (2013-05-29):
Ďakujem pekne. Pán kolega Novotný, no takmer vo všetkom viem s tebou súhlasiť. Snáď by som len doplnil, tento zákon nie je len o tom, či vytvoríme 300 pracovných miest alebo nevytvoríme 300 pracovných miest. Ficova vláda s úsmevom na tvári odmietne investičný stimul pre investorov v Tornali, keď chcú zamestnať 120 ľudí. U nich nejde o pracovné miesta, nebavme sa o tom, to je vedľajšie. Bavme sa o podstate. A tá podstata tkvie v tom, že vo všetkých investičných prípadoch, a je ich niekoľko, ktoré tu boli pomenované, či je to kasíno, či je to ropovod, či je to olympiáda vo Vysokých Tatrách alebo ťažba uránu na Jahodnej, alebo zlatá baňa v Detve, v každom prípade sa jedná o to, aby územný plán nebol v kompetencii rozhodovania miestnej samosprávy, aby sa to dostalo na úroveň kraja. Tá podstata tkvie v tom. Pán Kondrót vám pred chvíľkou povedal, že je pripravený na zmenu niektorých tých častí. Tak nech vypustí novelu, ktorú predkladá § 117b stavebného zákona, a potom s týmto zákonom nevidím žiadny problém. Podstata je tam, že občania na miestnej úrovni, tam, kde v Košiciach teraz kričia, že nechcú ťažbu uránu, tak tam nebudú môcť sa k tomu vyjadrovať, pretože oni o tom, že je vydané stavebné povolenie v tejto veci, sa dozvedia možno ako poslední. Celý tento návrh je o tom, a nie o tom, že budeme mať 300 pracovných miest či na jeden deň alebo týždeň. Podstata návrhu je tá, aby ľudia nevedeli o tom, o čom ide vláda rozhodnúť v prospech svojich sponzorov. Ďakujem.
Blaha, Ľuboš, podpredseda NR SR (2024-01-17):
Poslanec Martin Šmiľňák.
Pellegrini, Peter, predseda NR SR (2024-02-08):
Prezentujme sa a hlasujme o bode č. 59 z pozmeňujúceho návrhu pána poslanca Galka a Grendela. (Hlasovanie.) Prítomných 136, za 26, proti 75, zdržalo sa 34, nehlasoval 1. Tento bod sme neschválili.
Viskupič, Marián, poslanec NR SR (2022-12-01):
Pán predsedajúci, ďakujem pekne za slovo. Kolegyne, kolegovia, dovoľte mi ako určenému spravodajcovi predniesť správu Výboru Národnej rady Slovenskej republiky pre financie a rozpočet o výsledku prerokovania návrhu na udelenie súhlasu Národnej rady pre ministra financií pred hlasovaním v Rade guvernérov Európskeho mechanizmu pre stabilitu. Výbor pre financie a rozpočet ako gestorský výbor podáva Národnej rade túto správu výboru k návrhu na udelenie súhlasu Národnej rady. Predseda Národnej rady svojím rozhodnutím č. 1361 zo 14. novembra 2022 pridelil návrh na udelenie súhlasu, na udelenie súhlasu na prerokovanie výboru pre financie a rozpočet. Uvedený výbor prerokoval predmetný návrh na udelenie súhlasu v stanovenom termíne. Výbor Národnej rady pre financie a rozpočet svojím uznesením č. 404 zo dňa 24. novembra 2022 vyslovil súhlas s návrhom na udelenie súhlasu a odporúča Národnej rade Slovenskej republiky vysloviť súhlas s hlasovaním ministra financií o vstupe Chorvátska do Európskeho mechanizmu pre stabilitu a o aktualizácii kľúča na určenie príspevkov v Rade guvernérov Európskeho mechanizmu pre stabilitu v súlade s rámcovou zmluvou. Z uznesenia výboru pod bodom II tejto správy nevyplynuli iné návrhy. Gestorský výbor schválil svojím uznesením č. 415 zo dňa 29. novembra 2022 túto správu výboru. Týmto uznesením zároveň výbor určil mňa za spravodajcu výboru a poveril ma predniesť správu výboru na schôdzi Národnej rady a predkladať návrhy v zmysle príslušných ustanovení zákona o rokovacom poriadku. Návrh na uznesenie Národnej rady je prílohou tejto správy. Pán predsedajúci, ďakujem pekne, skončil som. Otvorte, prosím, rozpravu.
Figeľ, Ján, podpredseda NR SR (2014-04-01):
Ďakujem pekne. S ďalšou faktickou Štefan Kuffa.
Vážny, Ľubomír, poslanec NR SR (2017-04-07):
Ďakujem. V prvom rade ja som spomenul, že musím reagovať na niektoré „fakty“, ktoré sú vymenované v návrhu na vyslovenie nedôvery, čo v praxi znamená, tieto „fakty“ ste uviedli do návrhu na vyslovenie nedôvery, tak teraz sa nechytajte toho, že tu rokujeme dlho o Čistom dni a že tieto, táto kritika je mimo toho návrhu, lebo jednoznačne v návrhu na vyslovenie dôvery, nedôvery ste to tam zakomponovali. Ak by ste to tam nezakomponovali, tak na to nereagujem, tak potom sa nevyhovárajte na to, že mal som reagovať na Čistý deň. Ja som povedal, že budem reagovať v kontexte so Sociálnou poisťovňou, áno. Čo sa týka uspávačov hadov, ste nám za tých 16 hodín predviedli, kto je tu uspávač hadov, ja som vystúpil 10 minút, a kto vystúpil tých 16 hodín v role uspávača hadov, pozrite sa samí do zrkadla. Čo sa týka toho, že sama Európska komisia, pán poslanec Beblavý, zabezpečila, vyhlásila projekt na podpory v nezamestnanosti mladých do 29 rokov. Áno, bol som podpredseda vlády a áno, sledoval a monitoroval som tú situáciu, ale kto inicioval to, aby tento projekt bol zahrnutý do možnosti financovania z Európskej komisie, bolo to Slovensko, bol to minister Richter. Tak pozor na tieto reči, keď nepoznáte súvislosti. Takisto už nejdem ďalej hovoriť o tých číslach, ale stále je pre mňa záhadou to, že, a to je otázka na vás, myslíte vážne, že chcete vysloviť nedôveru ministrovi Richterovi za neúspech za to, že znížil , že sa znižuje miera nezamestnanosti, za to, že klesol počet dlhodobo nezamestnaných, za to, že dokázal získať z eurofondov 70 mil. pre Slovensko, za to, že sa stabilizuje pracovný trh a klesá počet zanikajúcich firiem? Myslím, že je to úplne bezprecedentné a bezpredmetné. Ďakujem.
Blanár, Juraj, podpredseda NR SR (2022-04-29):
Na vaše vystúpenie pani poslankyňa evidujem 10, 20, 21 faktických poznámok. Ukončujem možnosť prihlásiť sa faktickými poznámkami. Ako prvý poslanec Pročko, nech sa páči.
Mičovský, Ján, poslanec NR SR (2015-10-01):
Ďakujem za slovo, pán predseda. Vážený pán Osuský, tak ako každý rok si dovolím zaspomínať na Vianoce ’69, keď som dostal knižku od Jána Juríčka, ktorá mala vtedy známy podtitul, už sme to tu spomínali, ale mňa to naozaj k tomu núti a musím aj takto verejne vďaku aj svojim rodičom, že mi vtedy kúpili, mladému chalanovi 13-ročnému, knihu, ktorá sa volala Štefánik a najmä ten podtitul „Mojej dcére Jane, ktorá sa v škole nedozvedela, kto to bol Štefánik“. A ja som sa vďaka tejto knihe dozvedel veľa a tú skratku teraz robím veľmi rýchlo k záveru mojej faktickej poznámky, napojím sa tam, kde ste vy skončili, že vari vás niekto niekedy tento sviatok, ktorý sa tu takto permanentne navrhuje, aj schváli. Ja som presvedčený, že sa tak stane, ozaj skalopevne presvedčený a myslím si, že sa to stane aj kvôli vám, a ja vám ďakujem za vaše každoročné vystúpenie na túto tému. Veľmi si to vážim. Ďakujem.
P. Hrušovský, predseda NR SR: (2003-04-09):
Nech sa páči, pán poslanec, máte slovo.
Paška, Pavol, predseda NR SR (2012-05-09):
Dámy a páni (smiech v sále), prerušujem v tejto príjemnej a nekonfrontačnej atmosfére (smiech) rokovanie o tomto bode programu a budeme pokračovať ráno o deviatej vystúpením pána poslanca Nagya. Ďakujem pekne, želám príjemný večer. Dovidenia. (Prerušenie rokovania o 19.07 hodine.)
Blaha, Ľuboš, podpredseda NR SR (2023-12-12):
Pán poslanec Jozef Pročko, nech sa páči.
Bugár, Béla, podpredseda NR SR (2017-05-10):
Prezentujme sa a hlasujme o týchto návrhoch zo spoločnej správy. (Hlasovanie.) Prítomných 138 poslancov, za 120, 18 sa zdržali hlasovania. Konštatujem, že tieto body zo spoločnej správy sme schválili.
A. Belousovová, podpredsedníčka NR SR: (2009-03-10):
Znovu má slovo spravodajkyňa, ktorú určil navrhnutý gestorský výbor pre sociálne veci a bývanie, pani poslankyňa Jana Vaľová, nech sa páči.
Kapuš, Michal, poslanec NR SR (2024-09-26):
Ďakujem pekne, pán predsedajúci. Pán Dostál, mne to pripadá tak, jak keby ste vy boli teraz prvýkrát v parlamente. Kde ste boli v roku 2020 – 2023? Veď ste hlasovali za programové vyhlásenie vlády, hlasovali ste za Matoviča, za ten marazmus, ktorý ste narobili, boli ste potom štátny tajomník u pani Kolíkovej, kde ste zatvárali, kde vám umierali ľudia vo väzbe a teraz idete tu rozprávať, ako to máme my robiť. Vy viete prinášať riešenia len vtedy, keď ste v opozícii. Keď ste v koalícii, neviete spraviť nič. Ďakujem.
Gibalová, Monika, poslankyňa NR SR (2011-12-01):
Prosím, pán predseda, dajte hlasovať o návrhu zákona ako celku so stanoviskom gestorského výboru schváliť.
Zelník, Štefan, poslanec NR SR (2018-05-16):
Ďakujem veľmi pekne. Vážený pán predsedajúci, vážená pani ministerka, vážené panie kolegyne, vážení páni kolegovia, ako spoločný spravodajca výboru predkladám spoločnú správu k vládnemu návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 858). Predseda Národnej rady Slovenskej republiky pridelil vládny návrh zákona, ktorým sa mení a dopĺňa zákon č. 362/2011 Z. z. o liekoch na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre zdravotníctvo, ktorý súčasne určil za gestorský výbor. Výbory, ktorým bol návrh zákona pridelený, ho prerokovali v stanovenej lehote. Súhlasili s uvedeným návrhom zákona a odporučili Národnej rade návrh zákona schváliť s pripomienkami, ktoré sú obsiahnuté v IV. časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 858), vyjadrených v uzneseniach uvedených pod bodom IV tejto správy a v stanovisku gestorského výboru, odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 858), schváliť s pozmeňujúcimi a doplňujúcimi návrhmi. Spoločná správa obsahuje 25 pozmeňovacích návrhov. Gestorský výbor odporučil hlasovať o bodoch 1 až 25 uvedených v IV. časti spoločnej správy spoločne s návrhom gestorského výboru schváliť. Spoločná správa výborov bola schválená uznesením č. 108 z 15. mája 2018, kde ma výbor poveril za spoločného spravodajcu, predniesť spoločnú správu výborov na schôdzi Národnej rady Slovenskej republiky. Vážený pán predsedajúci, navrhujem, aby Národná rada hlasovala o uvedenom návrhu zákona dnes o sedemnástej hodine. Pán predseda, skončil som, môžete otvoriť rozpravu.
Klus, Martin, podpredseda NR SR (2019-11-27):
Prezentujme sa a hlasujme. (Hlasovanie.) Prítomných 140, za nik, proti 49, zdržalo sa 85, nehlasovali 6. Konštatujem, že sme tento návrh neschválili.
Laššáková, Jana, podpredsedníčka NR SR (2015-10-01):
Pán poslanec Kuffa, nech sa páči.
Michal, Šípoš, poslanec NR SR (2020-07-15):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj a Výboru Národnej rady pre kultúru a médiá. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 11. septembra 2020 a v gestorskom výbore do 14. septembra 2020, do prerokovania návrhu zákona v Národnej rade v prvom čítaní.
Blanár, Juraj, podpredseda NR SR (2021-11-12):
Udeľujem slovo pani poslankyni Monike Kaveckej v rozprave a pripraví sa pán poslanec Milan Mazurek.
M. Číž, podpredseda NR SR: (2007-09-19):
(Hlasovanie.) Prítomných 135 poslancov, za návrh 80 poslancov, proti 16 poslancov, zdržalo sa 39 poslancov. Konštatujem, že sme schválili vládny návrh novely zákona č. 575/2001 Z. z. o organizácii činnosti vlády a organizácii ústrednej štátnej správy. Ďakujem pekne spravodajcovi. Teraz nasleduje hlasovanie v druhom čítaní o vládnom návrhu zákona o obchodovaní s tovarom, ktorý možno použiť na vykonanie trestu smrti, mučenie alebo iné kruté, neľudské alebo ponižujúce zaobchádzanie alebo trestanie , tak ako to máme v tlači 304. Dávam slovo spoločnému spravodajcovi z výboru pre hospodársku politiku pánovi poslancovi Stanislavovi Kahancovi, aby hlasovanie uvádzal. Nech sa páči.
K. Sárközy, poslankyňa: (2009-11-03):
A keď hovoríme o tom, že v susedných štátoch, ako je na tom napríklad Maďarská republika, keď musela zrušiť trinásty dôchodok, tak ja sa pýtam, pani ministerka v nedeľu zahlásila, že na budúci rok môžeme hovoriť o tom, že bude trinásty dôchodok aj u nás. No moja otázka je, keď v septembri podľa generálneho riaditeľa by sme nemali na dôchodky, tak odkiaľ budeme mať na trinásty dôchodok? Odvody sú aj teraz vysoké, odvody zatiaľ platia hlavne živnostníci a zamestnanci. Odkiaľ sa nazbiera toľko peňazí, keď v septembri nebolo na výplatu dôchodkov a na budúci rok zázračnou palicou dosiahneme to, že bude už aj na trinásty dôchodok, keď rozpočet Sociálnej poisťovne musel sanovať štátny rozpočet. A už som sa viackrát vyjadrila k tomu, že sa síce zvyšujú niektoré príspevky, ale zavádzajú sa tu viaceré kategórie tí dobrí, ktorí okrem toho, že sa starajú o dieťa, nič nerobia a tí dostávajú vyšší príspevok, a tí menej dobrí, ktorí sú šikovní, a popritom, že sa starajú o dieťa, povedzme, a nejakú korunku by zarobili. Ďakujem pekne.